贈月長老
作者：蘇軾
朝代：宋

paragraphs: 天形倚一笠，地水轉兩輪。
五伯之所運，毫端棲一塵。
功名半幅紙，兒女浪苦辛。
子有折足鐺，中容五合陳。
十年此中過，却是英特人。
延我地爐坐，語軟意甚真。
白灰如積雪，中有紅麒麟。
勿觸紅麒麟，作灰維那瞋。
拱手但默坐，牆壁徒諄諄。
今宵恨客多，污子白㲲巾。
後夜當獨來，不須主與賓。
蒲團坐紙帳，自要觀我生。